ผมมีอาการปวดที่กลางศรีษะ จี๊ดๆ 1-3วินาที แล้วหาย บางวันเป็นบ่อย บางวันก็ไม่บ่อย ไม่มีไข้ ไม่ได้อาเจียน ไม่เวียนหัว ทานอาหารได้เป็นปกติ เวลาทานยาพาราจะช่วยบรรเทาอาการปวดลงได้ แต่ไม่หายขาด ก่อนหน้านี้เคยมีอาการลักษณะนี้ แต่เป็นบริเวณศรีษะด้านซ้ายเหนือบริเวณหู มีอาการปวดจี๊ดๆ แต่พบแพทย์แล้วอาการหายไป เคยไปสะแกนสมองเมื่อเดือนที่ผ่านมา บอกว่าปกติ ผมอยากทราบว่าทำไมอาการอย่างว่าไม่หายสักทีครับ
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น @จากที่ เล่ามาว่าสแกนสมองแล้วผลปกติ แสดงถึงว่าไม่มีพยาธิสภาพที่สมอง เช่น เนื้องอกสมอง เส้นเลือดสมองขาดเลือด เป็นต้น @ดังนั้นอาจเป็นไปได้ว่า เป็นโรคปวดศีรษะเทนชั่น หรือปวดศีรษะไมเกรนได้ค่ะ จึงแนะนำให้ ให้หลีกเลี่ยงปัจจัยที่กระตุ้นให้เกิดอาการปวด เช่น ความเครียด, แสงไฟวูบวาบ, อุณหภูมิร้อน/เย็นเกินไป เป็นต้น หากมีอาการปวด ให้รับประทานยาพาราเซตามอลแล้วพัก แต่หากมีอาการปวดศีรษะเป็นบ่อย หรืออาการปวดนั้นรุนแรงจนกระทบการใช้ชีวิตประจำวัน แนะนำให้ไปพบแพทย์เพื่อพิจารณาการรักษาอื่นๆ เพิ่มเติมนะคะ